Ján Chryzostom Korec

**Ján Chryzostom Korec** (født 22. januar 1924 i Bošany i Tsjekkoslovakia, død 24. oktober 2015 i Nitra i Slovakia) var en av Den katolske kirkes kardinaler og biskop av Nitra.

## Liv og virke
### Bakgrunn
Ján Chryzostom Korec ble født inn i en arbeiderklassefamilie. Faren hans, Ján Korec, og moren hans, Mária Drábiková, var arbeidere på en lokal skinnfabrikk i Bošany. Han hadde to eldre søsken; broren hans, Anton, ble fengslet under den første bølgen av kommunistisk forfølgelse i 1951, og søsteren hans, Štefánia. Familien hans levde et ydmykt liv med begrensede ressurser.

Korec trådte i 1939 inn i jesuittordenen. På grunn av kommunistenes undertrykkelse av ordenen måtte han avbryte sine filosofiske studier.
### Prest
Han ble presteviet den 1. oktober 1950 av biskop Robert Pobožný.

### Biskop
Ett år etter, i en alder av bare 27 år, ble han i all hemmelighet bispeviet av biskop Pavol Hnilica den 24. august 1951. Han ble med dette verdens yngste katolske biskop. De følgende ni år arbeidet Korec i en fabrikk. 

Mellom 1960 og 1968 satt han i fengsel for sin tros skyld. Han tok seg etter evne av sine medfangers sjelesørgeriske behov. Masteparten av tiden var i Valdice, et tsjekkisk fengsel. Der var det minst 250 prester og en rekke flere biskoper: Vojtaššák, Zela, Otčenášek, Hlad og Hopko. De ble tvunget til å dele fengselsceller med noen av landets verste kriminelle. Han beskrev senere sine opplevelser i boken *Od barbarskej noci* (Barbarenes natt, 1976). 

Under et generalamnesti i Tsjekkoslovakia våren 1968 ble han rehabilitert. Men etter at Prahavåren ble knust ble han likevel, og til tross for de helseproblemer han hadde pådratt seg under de forutgående forfølgelser og fengselsforhold, nødt til å ta arbeid som gatefeier og fabrikkarbeider. I 1974 også rehabiliteringen trukket tilbake, og Korec dømt til fengsel.

I 1978 ble han løslatt før tiden, på grunn av sin svekkede helse. Han gikk først arbeidsløs, men fikk så en lagerarbeiderstilling på en kjemisk fabrikk.  Hans private leilighet i Petržalka på Vilova gate 7 ble et svært ettertraktet senter for hans undergrunnstjeneste. Mange mennesker, lekfolk og prester, henvendte seg til ham for åndelig veiledning. 

Fordi utgivelse av kristen litteratur var forbudt, skrev Korec *[[samizdat]]*-bøker, som i hemmelighet ble trykket og distribuert. Han ordinerte også i hemmelighet prester. Loven tillot ordinasjon av myndighetsgodkjente geistlige, men  begrenset ordinasjoner slik at det kunne begrense kirkens virke. Det hemmelige politiet, Štátna Tajná Bezpečnost, overvåket Korecs leilighet nøye, og det ble gjort to forsøk på å myrde ham.

I 1987 var Korec en av de 24 slovakiske aktivistene som signerte «Unnskyldningserklæringen», en offisiell unnskyldning til alle jøder i Slovakia som hadde blitt deportert under andre verdenskrig. Han fordømte deportasjonene, som han kalte «en umenneskelig handling».

### Biskop av Nitra
Etter jernteppets fall utnevnte pave Johannes Paul II ham til biskop av Nitra den 6. februar 1990. 

Etter jernteppets fall og demokratiets gjenoppliving i Tsjekkoslovakia, ble Korec en innflytelsesrik leder i alle aspekter av sosial, økonomisk og politisk utvikling i Slovakia.

Han støttet slovakisk uavhengighet og motarbeidet kristendemokratene, som implementerte streng frimarkedspolitikk som forårsaket en rask økning i arbeidsledighet og økonomiske vanskeligheter. Han allierte seg tettere med venstresidens partier og den slovakiske statsministeren Mečiar, som spilte en betydelig rolle i fløyelsskilsmissen mellom tsjekkerne og slovakene, og forsøkte å opprettholde en viss politisk nøytralitet.

De 40 årene med kommunistisk dominans hadde lagt den slovakiske katolske kirken i ruiner. Det var mangel på prester, og kirkebygninger måtte renoveres. I tillegg hadde katolsk utdanning lidd av alvorlige ulemper, og nye skoler måtte bygges. Det var også mangel på lærere, og katolske medier var ikke-eksisterende. I tillegg til å gjenopprette kirken og katolsk utdanning, gjenopprettet han et godt forhold til den jødiske minoritet.

### Kardinal
Ved konsistoriet i 1991 ble han så kreert til kardinal. Konklavet i 2005, det som valgte pave Benedikt XVI, kunne han ikke delta på, ettersom han da var fylt 80 år og ikke hadde adgang til å være med.

Den 9. juni 2005 innvilget paven hans aldersbetingede avskjedssøknad fra bispestolen i Nitra.

Etter den tsjekkiske biskop Karel Otčenášeks død den 23. mai 2011 bar Korec den tjenesteeldste biskop i verden.

### Verker
Doruten en rekke *zamizdat*.publlikaskoner, skrev Korec

*
*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Biskop Robert Pobožný (1890-1972) *1949
* Biskop Pavel Mária Hnilica (1921-2006) *1951
* Biskop *Ján Chryzostom Korec* (1924-2015) *1951

## Referanser


## Eksterne lenker
* Fyldige kardinalsbigrafier på norsk – katolsk.no
* Biografi på The Cardinals of the Holy Roman Church